EkBass/fiwiki-20250220-pages-articles huggingface dataset:
Ariommat

Ariommat (Ariommatidae) on Scombriformes-lahkoon kuuluva kalaheimo. Heimon lajeja tavataan lämpimistä valtameristä. ==Lajit ja anatomia== Ariommien heimoon kuuluu yksi suku (Ariomma) ja lähteestä riippuen 6–8 lajia. Lajeja ovat muun muassa ariomma (Ariomma bondi), ruskoariomma (Ariomma melanurus) ja täpläariomma (Ariomma regulus). Ariommat ovat pienikokoisia kaloja ja saavuttavat yleensä noin 20 cm:n pituuden. Ruumiinmuodoltaan ne ovat ovaalinmallisia kaloja. Ariommilla on kaksi selkäevää, jotka ovat vain hieman erillään toisistaan. Etumainen selkäevä on piikikäs. Kalojen pyrstöevä on selkeästi haarautunut ja pyrstön varressa on kaksi kölimäistä uloketta. Ariommien suu ja hampaat ovat pienet. Suomut ovat ariommilla suurikokoiset ja tyypillisesti väriltään harmaat. Ruumiissa voi olla myös tummempia täpliä ja poikasilla on kolme pystyraitaa. ==Levinneisyys ja elintavat== Ariommalajeja tavataan trooppisista ja subtrooppisista vesistä Yhdysvaltain ja Etelä- Amerikan länsi- ja itärannikolta, Afrikan ja Aasian rannikkoalueilta ja Tyynestämerestä. Ne ovat parvissa eläviä kaloja, jotka liikkuvat yleensä lähellä mutapohjaa mannerjalustoilla ja avomerellä. Nuoret kalat liikkuvat tyypillisesta aikuisia ariommia matalammissa vesissä. Monet ariommalajit ovat rasvaisia ja hyviä ruokakaloja. ==Lähteet== Luokka:Voikalamaiset
Otto Ernst Boije

Otto Ernst Boije af Gennäs (4. joulukuuta 1719 – 12. tammikuuta 1781 Kuopio) oli suomalainen tehtailija, sotaneuvos, valtiopäivämies ja Savon ja Karjalan läänin ensimmäinen maaherra. Boijen vanhemmat olivat majuri Hans Boije af Gennäs ja Gertrud Helena Bergk. Hänen puolisonsa oli 1749–1752 Jaquette Margareta Falkenberg. Boije tuli vapaaehtoiseksi tykistössä 1734. Hänet ylennettiin konstaapeliksi 1738, kersantiksi 1740 ja hattujen sodan alussa 1741 aliluutnantiksi. Uudenmaan ja Hämeen läänin rakuunarykmentin luutnantiksi hänet ylennettiin 12.11.1744 ja kapteeniksi 24.9.1750. Maaliskuussa 1763 hän erosi armeijasta ja sai talonpoikaissäädyn ehdotuksesta sotaneuvoksen arvonimen. Boije oli Ruotsin säätyvaltiopäiville 1756–1757 Suomen asiain valmistelukunnan puheenjohtaja. Seuraavilla valtiopäivillä 1760–1762 Suomen asiain valmistelukunnan puheenjohtajaksi valittiin Otto Ernst Boijen isän pikkuserkku Hans Henrik Boije. Otto Ernst Boije nousi valtiopäivillä valmistelukunnan jäseneksi. Valmistelukunnan tärkeimpiä saavutuksia oli Suomea koskevan vuoden 1762 isojakoasetuksen laatiminen. Boije toimi Savon ja Karjalan läänin maaherrana 1775-1781.Lääninhallitus viitattu 16.3.2012 Boije omisti Tyrvännöllä Lahdentaan kartanon. Hän harjoitti puutarhanhoitoa, perunanviljelyä ja lammastarhausta. Hän perusti Lahdentakaan ja Mäenpäähän kehruukoulun ja 1762 Hämeenlinnaan pellavatehtaan. Vuosina 1766-1767 tehtaassa oli 40 työntekijää ja kangaspuita oli käytössä 20. Tehtaan ansiosta pellavanviljely kasvoi Hämeenlinnan ympäristössä laajaksi. Maaherraksi Kuopioon asetuttuaan Boije myi Lahdentaan vävylleen vapaaherra Bengt Axel Boijelle. Pellavatehtaan toiminta loppui 1774 mutta pellavan kudontaa jatkui Hämeenlinnassa sen jälkeenkin. Valvatti Vaulo: Tyrvännön vaiheita] viitattu 16.3.2012Tyrväntö-seura viitattu 16.3.2012Hämeenlinnan teollisuuden uranuurtaja. Otto Ernst Boijen pellavatehdas Hämeenlinnassa 1700-luvulla, Aamulehti, 18.06.1939, nro 161, s. 18, Kansalliskirjaston digitaaliset aineistot. Viitattu 15.06.2024 == Lähteet == Luokka:Suomen maaherrat Luokka:Suomalaiset upseerit Luokka:Suomalaiset maanviljelijät Luokka:Ruotsin säätyvaltiopäivien valtiopäivämiehet Luokka:Vuonna 1718 syntyneet Luokka:Vuonna 1781 kuolleet
Afonso

Afonso voi tarkoittaa seuraavia: * Afonso, portugalilainen miehen etunimi, Alfons-nimen vastine ** Afonso de Albuquerque (1453–1515), portugalilainen laivaston kenraali ** Afonso Alves (s. 1981), brasilialainen jalkapalloilija ** Afonso Celso (1836–1912), brasilialainen poliitikko, Brasilian pääministeri 1889 ** Afonso Celso nuorempi (1860–1938), brasilialainen opettaja, runoilija ja poliitikko ** Afonso Dhlakama (1953–2018), mosambikilainen poliitikko ** Afonso Évora (1918–2008), brasilialainen koripalloilija ** Afonso Fioreze (1942–2021), brasilialainen katolinen piispa ** Afonso Pena (1847–1909), Brasilian presidentti 1906–1909 * Afonso, Portugalin kuninkaita, katso Alfonso * Afonso I (1456–1542), Kongon kuningas * Afonso, sukunimenä: ** Antônio Afonso de Miranda (1920–2021), brasilialainen katolinen piispa ** Bernardo Álvarez Afonso (s. 1949), espanjalainen katolinen piispa ** Nadir Afonso (1920–2013), portugalilainen taidemaalari ja arkkitehti ** Zeca Afonso (1929–1987), portugalilainen säveltäjä ja laulaja
Minotaur-luokka (risteilijä, 1906)

Minotaur-luokka oli Britannian kuninkaallisen laivaston kolmen aluksen muodostama panssariristeilijäluokka. Luokan alukset valmistettiin 1905-1909. Ne palvelivat ensimmäisessä maailmansodassa kaikkien osallistuessa Skagerrakin taisteluun, jossa HMS Defence upposi. Jäljelle jääneet alukset romutettiin pian sodan päätyttyä. Luokka oli viimeinen kuninkaalliselle laivastolle valmistettu ensiluokan panssariristeilijäluokka. Niiden aseistuksena oli vähemmän 9,2 tuuman tykkejä kuin edeltäneen Warrior-luokan aluksissa, mutta ne oli asennettu kahteen keskelle laivaa asennettuun torniin pareittain. Tämä mahdollisti yhtä suuren täyslaidallisen kuin aiemmin. Apuaseina olleet 7,5 tuuman tykit olivat raskaampia kuin aiemmin ja ne oli asennettu viiteen yksiputkiseen torniin kummallekin laidalle. Panssarointia oli kevennetty aiempaan luokkaan verrattuna. Kannen panssarointia oli kevennetty tuumalla sen ollessa vain 0,75 tuumaa. Ylempi vyö oli poistettu tarpeettomana. == Alukset == Minotaur-luokan panssariristeilijätGardiner, Robert 1860-1905 s. 73 Ship Rakentaja Voimanlähde Kölinlasku Vesillelasku Valmistunut Kustannukset HMS Minotaur Devonportin telakka Hawthorn Leslie and Company 2. tammikuuta 1905 6. kesäkuuta 1906 1. huhtikuuta 1908 £1 438 065 * HMS Shannon Chathamin telakka Humphreys 2. tammikuuta 1905 20. syyskuuta 1906 10. maaliskuuta 1908 £1 423 410 * HMS Defence Pembroken telakka Scotts Shipbuilding and Engineering Company 22. helmikuuta 1905 24. huhtikuuta 1907 9. helmikuuta 1909 £1 383 744 * * = arvioitu hinta aseistettuna ==Lähteet== * * * === Viitteet === *
BL 9,2 tuuman Mk XI -laivatykki

9,2 tuuman BL Mk XI -laivatykki oli brittiläinen 50 pituuskaliiperin laivatykki, joka oli palveluskäytössä ensimmäisessä maailmansodassa. Se oli asennettuna panssariristeilijöille pääaseiksi ja varhaisille taistelulaivoille apuaseiksi. Tykin putken pidentämisellä aiempaan versioon verrattuna pyrittiin nostamaan lähtönopeutta ja siten lisäämään kantamaa tai kranaatin läpäisykykyä. Malli oli viimeinen kuninkaallisen laivaston 9.2 tuuman tykki. == Suunnittelu ja valmistus == Vuonna 1902 Ordnance Board esitti panoksen kasvattamista, jotta putkipaine nousisi ja lähtönopeus kasvaisi. Tammikuussa 1903 annettiin määräys asian tutkimisesta ja suunnittelun tuloksena oleva Mk X tykki ei juurikaan poikennut edeltäjistään. Vickers kuitenkin jatkoi omin päin tutkimusta, minkä perustana käytettiin Amiraliteetin kanssa käytyjä keskusteluja Lord Nelson -luokan aseistamisesta. Vickersin malli kilpaili Ordnance Boardin suunnittelun pohjalta tehdyn aseen kanssa menestyksekkäästi tullen valituksi.Friedman, Norman s. 72 Amiraalineuvosto hyväksyi uuden mallin alkuvuodesta 1905 Lord Nelson - ja Minotaur-luokkien aseistamiseksi. Ensimmäiset kaksi tykkiä valmistuivat vielä vuonna 1905. Niiden suunniteltu kestoikä oli 300 laukausta ammuttaessa kordiittitäytteisiä MD kranaatteja. == Asennus == Tykkien kaksiputkinen Mk VII ja yksiputkinen MK VIII asennus mahdollistivat +15 - -15 asteen korkeuskulman muutoksen ja sekä sivu- että korkeussuuntaus tapahtui hydraulisesti. Tykit voitiin ladata 6,5 - -5 asteen korkeuskulmilla. Kaksiputkinen asennus mahdollisti jopa neljän laukauksen minuuttinopeuden tykkiä kohden. Tornin etu- ja takaseinän panssaroinnin paksuus oli kahdeksan tuumaa ja sivujen tuuman vähemmän.Friedman, Norman s. 72-73 Tykit asennettiin seuraaviin aluksiin: *Minotaur-luokan panssariristeilijöihin, joihin kuhunkin asennettiin kahteen torniin kaksi tykkiä *Lord Nelson -luokan taistelulaivoihin, joihin kumpaankin neljä kaksiputkista ja kaksi yksiputkista asennusta. == Lähteet == * * === Viitteet === Luokka:Laivatykit
Cram Competition

Cram Motorsport aiemmin nimellä Cram Competition on italialainen pikkuformulatalli, joka kilpailee nykyään Formula Renault Alps ja Italian Formula 4 -sarjoissa. Aiemmin talli on kilpaillur Sveitsin Formula Renault, Italian Formula Renault ja Formula Abarth sarjoissa. Talli perustettiin vuonna 1994. Talli on voittanut International Formula Master sarjan mestaruuden vuonna 2007 Jerome D'Ambrosion voimin ja neljä italian Formula Renault sarjan mestaruutta vuosina 2000, 2002, 2004 ja 2006. Talli on aiemmin kilpaillut World Series by Renault ja Eurocup Formula Renault sarjoissa vaihtelevalla menestyksellä. Luokka:Italialaiset autourheilutallit
HMS Dove (1898)

HMS Dove oli Britannian kuninkaallisen laivaston Bullfinch-luokan torpedovenehävittäjä. == Valmistus == Alus tilattiin Earle's Shipbuildingilta Hullista, missä köli laskettiin 17. syyskuuta 1896 telakkanumerolla 414. Alus laskettiin vesille 21. maaliskuuta 1898 ja valmistui heinäkuussa 1901.Lyon, David s. 72-73 == Palvelus == Dove palveli Britteinsaarilla ja alus myytiin 1920 romutettavaksi.Lyon, David s. 73 == Lähteet == * * * * === Viitteet === Luokka:Bullfinch-luokan hävittäjät Luokka:Earlen valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Ron Tugnutt

Ron Tugnutt (synt. 22. lokakuuta 1967 Scarborough, Ontario) on kanadalainen jääkiekkovalmentaja ja entinen jääkiekkomaalivahti. Tugnutt pelasi aktiiviurallaan 16 kautta NHL:ssä, minkä jälkeen hän siirtyi valmentajaksi. ==Pelaajaura== Tugnutt pelasi junioriuransa aikana ensin Toronton alueen MTHL- junnuliigan joukkueessa Toronto Red Wings, OJHL-liigan joukkueessa Weston Dukes ja kolme vuotta junioroiden pääsarjan OHL-liigan Petersborough Petesissä. Toisen OHL-kautensa päätteeksi Quebec Nordiques varasi hänet NHL:n varaustilaisuuden neljännellä kierroksella.Legends of Hockey Tugnutt siirtyi Quebecin organisaatioon kaudeksi . Ensimmäisenä kahtena kautena Tugnutt pelasi suurilta osin Quebecin farmijoukkueessa AHL-liigassa. Hän vakiinnutti paikkansa Quebecissa kaudella ja seuraavana vuonna hänestä tuli seuran aloittava maalivahti. Quebec myi Tugnuttin kaudella farmipelaaja Brad Zavishan kanssa Edmonton Oilersiin vaihdossa Martin Ručínskýyn. Edmontonissa Tugnutt pelasi Bill Ranfordin varamaalivahtina kaksi kautta. Kauden alussa tehdyssä laajennusvarauksessa Tugnutt siirtyi Mighty Ducks of Anaheimiin, jossa hän ehti pelata 28 ottelua ennen kuin Montreal Canadiens hankki hänet pelaajakaupassa, jossa Stéphan Lebeau matkasi Anaheimiin. Montrealissa Tugnutt ei saanut paljoa peliaikaa Patrick Roy'n varamaalivahtina, eikä hän jatkanut Montrealissa hänen sopimuksensa päätyttyä. Kaudeksi Tugnutt teki vuoden mittaisen sopimuksen Washington Capitalsin kanssa, mutta vietti koko kauden farmijoukkueessa Portland Piratesissa. Kaudeksi Tugnutt teki sopimuksen Ottawa Senatorsin kanssa ja hän jakoi peliajan Damian Rhodesin kanssa. Ottawa saavutti pudotuspelit kahtena seuraavana vuonna ja kaudella Tugnutt valittiin NHL:n tähdistöotteluun liigan pienimmän päästettyjen maalien keskiarvon ansiosta. Kesken kauden otteitaan heikentänyt Tugnutt myytiin Pittsburgh Penguinsiin vaihdossa Tom Barrassoon. Tugnutt ei kuitenkaan jäänyt Pittsburghiin vaan hän siirtyi urallaan toistamiseen laajennusvarauksessa uuteen joukkueeseen ja aloitti kauden Columbus Blue Jacketsissa. Hän oli joukkueen selvä ykkösmaalivahti kahden seuraavan kauden ajan. Kesällä 2002 Tugnutt myytiin Dallas Starsiin vaihdossa tulevan varaustilaisuuden varausvuoroihin. Dallasissa hän pelasi kaksi kautta, edustaen välillä myös joukkueen farmiseuraa Utah Grizzliesiä. NHL:n työsulun 2004–2005 jälkeen Tugnutt ei saanut enää sopimusta yhdenkään joukkueen kanssa ja hän lopetti pelaajauransa. ==Lähteet== *Legends of Hockey - Ron Tugnutt HHOF * ===Viitteet=== Luokka:Kanadalaiset jääkiekkomaalivahdit Luokka:Quebec Nordiquesin varaamat pelaajat Luokka:Vuonna 1967 syntyneet Luokka:Elävät henkilöt
Tamás Faragó

Tamás Faragó (s. 5. elokuuta 1952 Budapest) on unkarilainen vesipalloilija. Hän voitti joukkueineen kultaa vuoden 1976 kesäolympialaisissa Montrealissa. Lisäksi hän kuului joukkueisiin, jotka saivat hopeaa vuoden 1972 kesäolympialaisissa Münchenissä ja pronssia vuoden 1980 kesäolympialaisissa Moskovassa.Tamás Faragó Biography and Olympic Results | Olympics at Sports-Reference.com == Lähteet == Luokka:Unkarilaiset vesipalloilijat Luokka:Unkarilaiset olympiavoittajat Luokka:Unkarilaiset vesipallovalmentajat Luokka:Vuonna 1952 syntyneet Luokka:Elävät henkilöt
Tibor Cservenyák

Tibor Cservenyák (s. 8. elokuuta 1948 Szolnok) on unkarilainen entinen vesipalloilija. Hän voitti joukkueineen kultaa vuoden 1976 kesäolympialaisissa Montrealissa ja kuului lisäksi hopeaa saaneeseen joukkueeseen vuoden 1972 kesäolympialaisissa Münchenissä.Tibor Cservenyák Biography and Olympic Results | Olympics at Sports-Reference.com == Lähteet == Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1948 syntyneet Luokka:Elävät henkilöt
Endre Molnár

Endre Molnár (s. 23. heinäkuuta 1945 Gheorgheni) on unkarilainen entinen vesipalloilija. Hän voitti joukkueineen kultaa vuoden 1976 kesäolympialaisissa Montrealissa. Lisäksi hän kuului joukkueisiin, jotka saivat hopeaa kesäolympialaisissa 1972 sekä pronssia kesäolympialaisissa 1968 ja 1980.Endre Molnár Biography and Olympic Results | Olympics at Sports-Reference.com == Lähteet == Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1945 syntyneet Luokka:Elävät henkilöt
Dénes Pócsik

Dénes Pócsik (9. maaliskuuta 1940 Kunágota – 20. marraskuuta 2004 Eger) oli unkarilainen vesipalloilija. Hän voitti vuoden 1964 kesäolympialaisissa Tokiossa kultaa joukkueensa kanssa. Lisäksi hän kuului joukkueisiin, jotka saivat pronssia kesäolympialaisissa 1968 Méxicossa ja hopeaa kesäolympialaisissa 1972 Münchenissä.Dénes Pócsik Biography and Olympic Results | Olympics at Sports-Reference.com == Lähteet == Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1940 syntyneet Luokka:Vuonna 2004 kuolleet
Adnen Rhimi

Adnen Rhimi (, s. 9. huhtikuuta 1988) on tunisialainen vapaapainija, joka on kolminkertainen Afrikan-mestariRahimi, Adnan (TUN) foeldeak Viitattu 16.3.2012 ja voitti myös kultaa Pan Arab kisoissa 2011. Hän voitti loppuottelussa egyptiläisen Ahmed Aboumansour.RHIMI Adnen arabgames2011.qa Viitattu 16.3.2012 Rhimi oli kilpailemassa myös 2008 kesäolympialaisissa, jossa hän eteni toiselle kierrokselle. Lopullinen sijoitus oli 18:s. ==Lähteet== Luokka:Tunisialaiset vapaapainijat Luokka:Vuonna 1988 syntyneet Luokka:Elävät henkilöt
Antiautoritarismi

Antiautoritarismi on autoritarismin vastakohta: haluttomuus alistua auktoriteettien valtaan. Siihen liittyvät myös ajatukset ihmisten täydellisestä tasavertaisuudesta lain edessä ja vahvat kansalaisoikeudet. Usein termiä käytetään liki synonyymina anarkismille, joka kieltää valtion ja muiden hierarkkisten valtarakenteiden oikeuden olemassaoloon. Toisen maailmansodan jälkeen Euroopassa vallitsi voimakas antiautoritaarinen mieliala, joka oli sidoksissa antifasismin ja antinatsimin suosioon sekä suurvaltojen välisen kylmän sodan nousuun. Antiautoritarismia on esiintynyt usein nuorisoliikkeissä: muun muassa 1960- ja 70-luvuilla osana hippiliikkeen aatteellista perustaa; 1970-luvun puolivälistä alkaen sen nimeen vannoi myös punk-liike. ==Katso myös== *Vastakulttuuri *Demokratia *Liberalismi Luokka:Filosofian termit Luokka:Politiikan teoriat Luokka:Politiikan käsitteet
Craig Lincoln

Craig Howard Lincoln (s. 7. lokakuuta 1950 Minneapolis, Minnesota) on yhdysvaltalainen entinen uimahyppääjä. Hän sai vuoden 1972 kesäolympialaisissa Münchenissä pronssia kolmen metrin ponnahduslaudalla. Hän opiskeli psykologiaa Minnesotan yliopistossa.Craig Lincoln Biography and Olympic Results | Olympics at Sports-Reference.com == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1950 syntyneet Luokka:Elävät henkilöt
Marina Janicke

Marina Janicke (s. 19. kesäkuuta 1954 Berliini) on Itä-Saksaa edustanut uimahyppääjä. Hän sai vuoden 1972 kesäolympialaisissa Münchenissä pronssia sekä kolmen metrin ponnahduslaudalla että kymmenen metrin kerroshypyissä.Marina Janicke Biography and Olympic Results | Olympics at Sports-Reference.com Janicke otti naimisiin mentyään käyttöön sukunimen Höhne. Hänestä tuli biologi. == Lähteet == Luokka:Itäsaksalaiset uimahyppääjät Luokka:Itäsaksalaiset olympiamitalistit Luokka:Vuonna 1954 syntyneet Luokka:Elävät henkilöt
Adolf Spinnler

Adolf Spinnler (18. heinäkuuta 1879 – 20. marraskuuta 1950) oli sveitsiläinen voimistelija. Hän voitti vuoden 1904 kesäolympialaisissa Saint Louisissa triathlonissa kultaa ja sai lisäksi pronssia moniottelussa.Adolf Spinnler Biography and Olympic Results | Olympics at Sports-Reference.com == Lähteet == Luokka:Sveitsiläiset telinevoimistelijat Luokka:Sveitsiläiset olympiavoittajat Luokka:Vuonna 1879 syntyneet Luokka:Vuonna 1950 kuolleet
Carol Sobieski

Carol Sobieski (o.s. O'Brien, 16. maaliskuuta 1939 Chicago, Illinois – 4. marraskuuta 1990 Santa Monica, Kalifornia) oli yhdysvaltalainen televisio- ja elokuvakäsikirjoittaja. Hänen isänsä oli asianajaja ja äiti opettaja ja poliitikko. Sobieski syntyi Chicagossa ja kasvoi Amarillossa, Texasissa. Hän muutti Los Angelesiin vuonna 1964. Samana vuonna Metro-Goldwyn-Mayer palkkasi hänet käsikirjoittajaksi televisiosarjaan Mr. Novak. Hän käsikirjoitti myös The Mod Squadia ja Peyton Placea. Sobieski tuli tunnetuksi 1980-luvulla elokuvakäsikirjoituksistaan, joihin lukeutuivat Annie ja Honeysuckle Rose. Hänen viimeinen työnsä oli Paistetut vihreät tomaatit (1991). Kuolemansa jälkeen Sobieski oli ehdolla vuoden 1992 Oscar-gaalassa parhaasta sovitetusta käsikirjoituksesta yhdessä Fannie Flaggin kanssa elokuvasta Paistetut vihreät tomaatit. Sobieski avioitui vuonna 1964 asianajaja James Sobieskin kanssa ja heille syntyi kolme lasta, tyttäret Emmy ja Mona ja poika Jamie. Hän sairasti amyloidoosia ja kuoli marraskuussa 1990 51-vuotiaana. == Lähteet == == Aiheesta muualla == * * Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiokäsikirjoittajat Luokka:Vuonna 1939 syntyneet Luokka:Vuonna 1990 kuolleet
HMS Desperate (1896)

HMS Desperate oli Britannian Kuninkaallisen laivaston vuonna 1897 valmistunut Desperate-luokan torpedovenehävittäjä. == Valmistus == Alus tilattiin 10. toukokuuta 1895 John I. Thornycroft and Companyltä Chiswickistä osana vuosien 1894-1895 laivasto-ohjelmaa ja sen köli laskettiin 1. heinäkuuta 1895 telakkanumerolla 305. Alus laskettiin vesille 15. helmikuuta 1896 ja se valmistui helmikuussa 1897.Lyon, David s. 45 == Palvelus == HMS Desperate palveli vuodesta 1900 alkaen aina vuoteen 1913 Välimerellä. Alus myytiin 20. toukokuuta 1920 romutettavaksi Ward and Companylle MIlford Haveniin.Lyon, David s. 47 == Lähteet == * * * * === Viitteet === Luokka:Desperate-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Fame (1896)

HMS Fame oli Britannian Kuninkaallisen laivaston vuonna 1897 valmistunut Desperate-luokan torpedovenehävittäjä. == Valmistus == Alus tilattiin 10. toukokuuta 1895 vuosien 1894-1895 laivasto-ohjelmassa Chiswickistä John I. Thornycroft and Companyltä, missä köli laskettiin 4. heinäkuuta 1895 telakkanumerolla 306. Alus laskettiin vesille 15. huhtikuuta 1896 ja valmistui kesäkuussa 1897.Lyon, David s. 45 == Palvelus == Alus siirrettiin 1897 Kiinan asemalle. Se myytiin 31. elokuuta 1921 romutettavaksi Hongkongissa.Lyon, David s. 47 == Lähteet == * * * * === Viitteet === Luokka:Desperate-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Foam (1896)

HMS Foam oli Britannian Kuninkaallisen laivaston vuonna 1896 valmistunut Desperate-luokan torpedovenehävittäjä. == Valmistus == Alus tilattiin 10. toukokuuta 1895 John I. Thornycroft and Companyltä Chiswickistä osana vuosien 1894-1895 laivasto-ohjelmaa ja sen köli laskettiin 16. heinäkuuta 1895 telakkanumerolla 307. Alus laskettiin vesille 8. lokakuuta 1896 ja se valmistui heinäkuussa 1897.Lyon, David s. 45 == Palvelus == HMS Foam palveli 1897 - 1913 Välimerellä. Alus myytiin 26. toukokuuta 1914 romutettavaksi Chathamissa ja se romutettiin Norjassa.Lyon, David s. 47 == Lähteet == * * * * === Viitteet === Luokka:Desperate-luokan hävittäjät Luokka:Thornycroftin valmistamat alukset
HMS Mallard (1896)

HMS Mallard oli Britannian Kuninkaallisen laivaston vuonna 1897 valmistunut Desperate-luokan torpedovenehävittäjä. == Valmistus == Alus tilattiin 10. toukokuuta 1895 John I. Thornycroft and Companyltä Chiswickistä osana vuosien 1894-1895 laivasto-ohjelmaa ja sen köli laskettiin 13. syyskuuta 1895 telakkanumerolla 308. Alus laskettiin vesille 19. marraskuuta 1896 ja se valmistui lokakuussa 1897.Lyon, David s. 45 == Palvelus == HMS Mallard palveli 1902-1913 Välimerellä. Alus myytiin 10. helmikuuta 1920 romutettavaksi South Alloa Ship Breaking Companylle.Lyon, David s. 47 == Lähteet == * * * * === Viitteet === Luokka:Desperate-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Coquette (1897)

HMS Coquette oli Britannian Kuninkaallisen laivaston Coquette-luokan torpedovenehävittäjä. == Valmistus == Alus tilattiin 21. huhtikuuta 1896 John I. Thornycroft and Companyltä Chiswickistä osana vuosien 1896-1897 laivasto- ohjelmaa ja sen köli laskettiin 8. kesäkuuta 1896 telakkanumerolla 319. Alus laskettiin vesille 25. marraskuuta 1897 ja se valmistui tammikuussa 1899.Lyon, David s. 48 == Palvelus == HMS Coquette osui 7. maaliskuuta 1916 miinaan Britteinsaarten itärannikolla, minkä seurauksena alus upposi. == Lähteet == * * * * === Viitteet === Luokka:Coquette-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Cygnet (1898)

HMS Cygnet oli Britannian Kuninkaallisen laivaston vuonna 1900 valmistunut Coquette-luokan torpedovenehävittäjä. == Valmistus == Alus tilattiin 21. huhtikuuta 1896 John I. Thornycroft and Companyltä Chiswickistä osana vuosien 1896-1897 laivasto-ohjelmaa ja sen köli laskettiin 25. syyskuuta 1896 telakkanumerolla 320. Alus laskettiin vesille 3. syyskuuta 1898 ja se valmistui helmikuussa 1900.Lyon, David s. 48 == Palvelus == HMS Cygnet myytiin 29. huhtikuuta 1920 romutettavaksi Wardille Rainhamiin. == Lähteet == * * * * === Viitteet === Luokka:Coquette-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Cynthia (1898)

HMS Cynthia oli Britannian Kuninkaallisen laivaston vuonna 1899 valmistunut Coquette-luokan torpedovenehävittäjä. == Valmistus == Alus tilattiin 21. huhtikuuta 1896 John I. Thornycroft and Companyltä Chiswickistä osana vuosien 1896-1897 laivasto-ohjelmaa ja sen köli laskettiin 16. heinäkuuta 1896 telakkanumerolla 321. Alus laskettiin vesille 8. tammikuuta 1898 ja se valmistui kesäkuussa 1899.Lyon, David s. 48 == Palvelus == HMS Cynthia myytiin 29. huhtikuuta 1920 romutettavaksi Wardille Rainhamiin. == Lähteet == * * * * === Viitteet === Luokka:Coquette-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Raúl Anganuzzi

Raúl Anganuzzi (20. heinäkuuta 1906 – ?) oli argentiinalainen miekkailija. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia floretin joukkuekilpailussa. == Lähteet == == Aiheesta muualla == * Luokka:Argentiinalaiset miekkailijat Luokka:Argentiinalaiset olympiamitalistit Luokka:Vuonna 1906 syntyneet Luokka:Kuolinvuosi puuttuu
Roberto Larraz

Roberto Larraz (20. elokuuta 1898 Buenos Aires, Argentiina – 27. marraskuuta 1978 Buenos Aires, Argentiina) oli argentiinalainen miekkailija. Hän kilpaili neljissä kesäolympialaisissa vuosina 1924–1936. Larraz sai mitalin Amsterdamin olympialaisissa 1928, kun hän oli mukana floretin joukkuekilpailussa pronssia saaneessa joukkueessa. == Lähteet == == Aiheesta muualla == * Luokka:Argentiinalaiset miekkailijat Luokka:Argentiinalaiset olympiamitalistit Luokka:Vuonna 1898 syntyneet Luokka:Vuonna 1978 kuolleet
Luis Lucchetti

Luis Alberto Lucchetti (18. marraskuuta 1902 La Plata, Argentiina – 6. elokuuta 1990 Buenos Aires, Argentiina) oli argentiinalainen miekkailija. Hän oli mukana saamassa pronssia floretin joukkuekilpailussa vuoden 1928 kesäolympialaisissa Amsterdamissa. Hän kilpaili vuoden 1924 kesäolympialaisissa Pariisissa floretin joukkuekilpailussa sekä kalvan yksilö- ja joukkuekilpailuissa. Hän osallistui myös vuoden 1936 kesäolympialaisiin Berliinissä ja kilpaili floretin ja kalvan joukkuekilpailuissa. == Lähteet == == Aiheesta muualla == * Luokka:Argentiinalaiset miekkailijat Luokka:Argentiinalaiset olympiamitalistit Luokka:Vuonna 1902 syntyneet Luokka:Vuonna 1990 kuolleet
Héctor Lucchetti

Héctor Pablo Lucchetti (9. maaliskuuta 1905 La Plata, Argentiina – ?) oli argentiinalainen miekkailija. Hän oli mukana saamassa pronssia floretin joukkuekilpailussa vuoden 1928 kesäolympialaisissa Amsterdamissa. Hän kilpaili vielä vuoden 1936 kesäolympialaisissa Berliinissä floretin ja kalvan joukkuekilpailuissa. == Lähteet == == Aiheesta muualla == * Luokka:Argentiinalaiset miekkailijat Luokka:Argentiinalaiset olympiamitalistit Luokka:Vuonna 1905 syntyneet Luokka:Kuolinvuosi puuttuu
Suez Environnement

Suez Environnement on vesi- ja jätehuoltoalalla kansainvälisesti toimiva ranskalainen konserni. SITA -yhtiöt kuuluvat siihen tytäryhtiöinä ja Suez Environnement itse on osa GDF Suez -ryhmää. 2011 konserni työllisti 80 000 ihmistä 70 maassa ja sen liikevaihto oli 14,8 mrd euroa. Hallituksen puheenjohtajana toimii GDF Suezin hallituksen puheenjohtaja ja toimitusjohtaja Gérard Mestrallet ja toimitusjohtajana Jean-Louis Chaussade. GDF Suez on konsernin suurin omistaja 35,4% osuudella. ==Historia== Yhtiön historian katsotaan alkaneen 1858, kun ranskalainen diplomaatti ja insinööri Ferdinand de Lesseps perusti yhtiön Compagnie universelle du canal de Suez Suezin kanavan rahoittamiseksi. Lukuisten käänteiden jälkeen viimeisimpänä 2008 Suez -yhtiö ja energiayhtiö Gas de France yhdistyivät GDF Suez -nimen alle, ja siitä eriytettiin vesi- ja jätehuoltoon keskittyvä, 2002 perustettu Suez Environnement. ==SITA== SITA () on joukko Suez Environnement -konserniin kuuluvia, SITA-nimen alla pääasiassa Euroopassa toimivia jätehuoltoyrityksiä. Alkuperäinen SITA perustettiin 1919 pariisilaiseksi jätehuoltoyritykseksi. == SITA Finland Oy == Remeon edeltäjä SUEZ Suomi syntyi vuonna 1998 nimellä SITA Finland, kun yhdysvaltalainen BFI myi jätehuoltoyritys SOHU:n ranskalaiselle SITA:lle. Vuonna 2003 SITA Suomesta tuli SITA Sverigen tytäryhtiö. Vuonna 2007 yritys osti SOL Ympäristöpalvelut Oy:n. Yrityksen liikevaihto oli 2011 noin 79 miljoonaa euroa; työntekijöitä yritys työllisti Suomessa noin 350. Yrityksen pääkonttori on Vantaalla ja sen toimitusjohtajana vuodesta 2006 lähtien on ollut Jorma Kangas. Vuodesta 2017 Remeo (entinen Suez Suomi) on ollut suomalaisen sijoitusyhtiö Hartwall Capitalin omistuksessa. ==Lähteet== * Suez Environnement Viitattu 16.3.2012 ** Suez-environnement: history === Viitteet === Luokka:Jätehuoltoyhtiöt Luokka:Vesihuolto Luokka:Ranskalaiset pörssiyhtiöt
Carmelo Camet

Carmelo Félix ("Chicho") Camet (29. lokakuuta 1904 Pariisi, Ranska – 22. heinäkuuta 2007 Buenos Aires, Argentiina) oli argentiinalainen miekkailija. Hän oli mukana saamassa pronssia floretin joukkuekilpailussa vuoden 1928 kesäolympialaisissa Amsterdamissa. Hän oli olympiaurheilija Francisco Cametin poika ja kouluttautui juristiksi. Hän meni naimisiin Elsie Muirin kanssa.Carmelo Camet Biography and Olympic Results | Olympics at Sports-Reference.com == Lähteet == Luokka:Argentiinalaiset miekkailijat Luokka:Argentiinalaiset olympiamitalistit Luokka:Vuonna 1904 syntyneet Luokka:Vuonna 2007 kuolleet Luokka:Yli satavuotiaiksi eläneet argentiinalaiset
André Gaboriaud

André Gaboriaud (1. toukokuuta 1895 Gémozac – 23. marraskuuta 1969 Meschers) oli ranskalainen miekkailija. Hän kilpaili vuoden 1928 kesäolympialaisissa Amsterdamissa ja kuului siellä hopeaa floretin joukkuekilpailussa saaneeseen joukkueeseen.André Gaboriaud Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1895 syntyneet Luokka:Vuonna 1969 kuolleet
Raymond Flacher

Raymond Mathieu Pierre Flacher (24. lokakuuta 1903 Pariisi – 4. syyskuuta 1969 Neuilly-sur-Seine) oli ranskalainen miekkailija. Hän kilpaili vuoden 1928 kesäolympialaisissa Amsterdamissa ja kuului siellä hopeaa floretin joukkuekilpailussa saaneeseen joukkueeseen.Raymond Flacher Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1903 syntyneet Luokka:Vuonna 1969 kuolleet
Jorge de Paiva

Jorge de Paiva (13. toukokuuta 1887 – 12. toukokuuta 1937) oli portugalilainen miekkailija. Hän oli mukana saamassa pronssia kalvan joukkuekilpailussa vuoden 1928 kesäolympialaisissa Amsterdamissa.Jorge de Paiva Biography and Olympic Results | Olympics at Sports-Reference.com De Paiva sijoittui vuoden 1920 kesäolympialaisissa Antwerpenissä kalvan joukkuekilpailussa neljänneksi ja yksilökilpailussa kahdenneksitoista. Vuoden 1924 kesäolympialaisissa Pariisissa hän sijoittui jälleen kalvassa joukkueen kanssa neljänneksi. == Lähteet == Luokka:Portugalilaiset miekkailijat Luokka:Portugalilaiset olympiamitalistit Luokka:Vuonna 1887 syntyneet Luokka:Vuonna 1937 kuolleet
Bernard Schmetz

Bernard Jules Robert Schmetz (21. huhtikuuta 1904 Orléans – 11. kesäkuuta 1966 Pariisi) oli ranskalainen miekkailija. Hän oli vuoden 1932 kesäolympialaisissa Los Angelesissa mukana voittamassa kultaa kalvan joukkuekilpailussa. Lisäksi hän sijoittui samoissa kisoissa kalvan yksilökilpailussa viidenneksi.Bernard Schmetz Biography and Olympic Results | Olympics at Sports-Reference.com Vuoden 1928 kesäolympialaisissa Amsterdamissa Schmetz sai kalvan joukkuekilpailussa hopeaa ja vuoden 1936 kesäolympialaisissa Berliinissä pronssia. == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1904 syntyneet Luokka:Vuonna 1966 kuolleet
Adam Papée

Adam Stanisław Papée (21. heinäkuuta 1895 Lviv – 6. maaliskuuta 1990 Bydgoszcz) oli puolalainen miekkailija. Hän kilpaili neljissä kesäolympialaisissa vuosina 1924–1936 ja sai kaksi mitalia. Ne olivat pronssimitalit, jotka tulivat säilän joukkuekilpailuista vuoden 1928 kesäolympialaisissa Amsterdamissa ja vuoden 1932 kesäolympialaisissa Los Angelesissa.Adam Papée Biography and Olympic Results | Olympics at Sports-Reference.com == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1895 syntyneet Luokka:Vuonna 1990 kuolleet
Peter Sturholdt

Peter Johnson Sturholdt (7. joulukuuta 1885 Minnesota – 27. kesäkuuta 1919 Saint Louis, Missouri) oli yhdysvaltalainen nyrkkeilijä. Hän kilpaili vuoden 1904 kesäolympialaisissa Saint Louisissa ja sai siellä pronssia kevytsarjassa.Peter Sturholdt Biography and Olympic Results | Olympics at Sports-Reference.com == Lähteet == Luokka:Yhdysvaltalaiset nyrkkeilijät Luokka:Yhdysvaltalaiset olympiamitalistit Luokka:Vuonna 1885 syntyneet Luokka:Vuonna 1919 kuolleet
Vilhelm Wolfhagen

thumb Vilhelm Wolfhagen (11. marraskuuta 1889 Kööpenhamina – 5. heinäkuuta 1958 Frederikshavn) oli tanskalainen jalkapalloilija. Hän kuului hopeaa saaneeseen joukkueeseen sekä vuoden 1908 kesäolympialaisissa Lontoossa että vuoden 1912 kesäolympialaisissa Tukholmassa.Vilhelm Wolfhagen Biography and Olympic Results | Olympics at Sports-Reference.com == Lähteet == Luokka:Tanskalaiset jalkapalloilijat Luokka:Tanskalaiset olympiamitalistit Luokka:Vuonna 1889 syntyneet Luokka:Vuonna 1958 kuolleet
Louis Bastien

Louis Bastien (26. lokakuuta 1881 Pariisi – 13. elokuuta 1963) oli ranskalainen pyöräilijä. Hän voitti kultaa 25 kilometrin ajossa vuoden 1900 kesäolympialaisissa Pariisissa. On mahdollista, että hän kilpaili kisoissa myös miekkailijana.Louis Bastien Biography and Olympic Results | Olympics at Sports-Reference.com Bastien voitti vuoden 1900 Pariisin ratapyöräilyn MM-kisoissa kultaa amatöörien edeltäjäajossa ajalla 2.05.36. == Lähteet == Luokka:Ranskalaiset pyöräilijät Luokka:Ranskalaiset olympiavoittajat Luokka:Vuonna 1881 syntyneet Luokka:Vuonna 1963 kuolleet
Euroopan unionin rautatievirasto

Euroopan unionin rautatievirasto (ERA) on Euroopan unionin erillisvirasto, jonka tehtävänä on edistää Euroopan rautatiejärjestelmien yhtenäistämistä. Tavoitteina ovat myös junaturvallisuuden parantaminen sekä kehittäminen siten, että liikennöinti maasta toiseen pysähtymättä on mahdollista. Vuonna 2019 viraston tehtävät ja toimivalta lisääntyvät Unionin neljännen rautatiepaketin tullessa voimaan. Virasto työllistää hieman yli 100 henkilöä, ja sen päätoimipaikat sijaitsevat Lillessä ja Valenciennesissa Pohjois-Ranskassa. Virasto on perustettu vuonna 2006. ==Lähteet== == Aiheesta muualla == * ERA:n sivusto rautatievirasto Luokka:Rautatiehallinto Luokka:Nordin departementti
Pornchai Thongburan

Pornchai Thongburan (; s. 1. heinäkuuta 1974) on thaimaalainen entinen nyrkkeilijä. Hän sai vuoden 2000 kesäolympialaisissa Sydneyssä pronssia kevyessä keskisarjassa.Pornchai Thongburan Biography and Olympic Results | Olympics at Sports-Reference.com Thongburan sai vuonna 1994 pronssimitalin Aasian kisoissa.Amateur Boxing Results: 12.Asian Games - Hiroshima, Japan - October 2-16 1994 == Lähteet == Luokka:Thaimaalaiset nyrkkeilijät Luokka:Thaimaalaiset olympiamitalistit Luokka:Vuonna 1974 syntyneet Luokka:Elävät henkilöt
Herbert Haresnape

Herbert Nickall Haresnape (2. heinäkuuta 1880 Liverpool – 1962 Chester) oli brittiläinen uimari. Hän sai vuoden 1908 kesäolympialaisissa Lontoossa pronssia sadan metrin selkäuinnissa ajalla 1.27,0. Hän kilpaili myös vuoden 1912 kesäolympialaisissa Tukholmassa.Bert Haresnape Biography and Olympic Results | Olympics at Sports-Reference.com == Lähteet == Luokka:Brittiläiset uimarit Luokka:Brittiläiset olympiamitalistit Luokka:Vuonna 1880 syntyneet Luokka:Vuonna 1962 kuolleet
Thomas Battersby

Thomas Sydney Battersby (18. marraskuuta 1887 Platt Bridge – 3. syyskuuta 1974 Sydney, Australia) oli brittiläinen uimari, joka sai vuoden 1908 kesäolympialaisissa Lontoossa hopeaa 1 500 metrin vapaauinnissa ajalla 22.51,2. Lisäksi hän sai vuoden 1912 kesäolympialaisissa Tukholmassa pronssia 4 × 200 metrin vapaauintiviestissä.Sydney Battersby Biography and Olympic Results | Olympics at Sports-Reference.com Battersby teki vuonna 1908 maailmanennätyksen 440 jaardin vapaauinnissa ajalla 5.26,4. Frank Beaurepaire rikkoi ennätyksen kaksi vuotta myöhemmin. Vuonna 1909 Battersby rikkoi Otto Scheffin mailin vapaauinnin maailmanennätyksen. Hänen aikansa 24.01,4 oli minuutin ja 23 sekuntia parempi kuin Scheffin vanha aika. George Hodson rikkoi ennätyksen lopulta vuonna 1912. Battersby paransi myös vuonna 1911 Henry Taylorin 400 metrin vapaauinnin maailmanennätystä 10,4 sekunnilla aikaan 5.26,4. Ennätys rikottiin heti seuraavana vuonna, kun John Hatfield ui 5.21,6. == Lähteet == Luokka:Brittiläiset uimarit Luokka:Brittiläiset olympiamitalistit Luokka:Vuonna 1887 syntyneet Luokka:Vuonna 1974 kuolleet
Aleksy Antkiewicz

Aleksy Antkiewicz (12. marraskuuta 1923 Katlewo – 3. huhtikuuta 2005 Gdańsk) oli puolalainen nyrkkeilijä. Hän sai vuoden 1948 kesäolympialaisissa pronssia höyhensarjassa ja vuoden 1952 kesäolympialaisissa hopeaa kevyessä sarjassa.Aleksy Antkiewicz Biography and Olympic Results | Olympics at Sports-Reference.com Vuoden 1953 EM-kilpailuissa Varsovassa hän saavutti pronssia kevyessä sarjassa (alle 60 kg). == Lähteet == Luokka:Puolalaiset nyrkkeilijät Luokka:Puolalaiset olympiamitalistit Luokka:Vuonna 1923 syntyneet Luokka:Vuonna 2005 kuolleet
Gérard Mestrallet

Gérard Mestrallet (s. 1. huhtikuuta 1949 Pariisi) on GDF Suezin toimitusjohtaja ja hallituksen puheenjohtaja.GDF board biography Gérard Mestrallet syntyi 1. huhtikuuta 1949. Hän on valmistunut Pariisin École polytechniquesta sekä École nationale de l'aviation civilesta ja École nationale d'administrationista. Vuonna 1984 hän aloitti Suez-yhtiön palveluksessa projektipäällikkönä ja oli Suezin toimitusjohtaja ja hallituksen puheenjohtaja vuodesta 2001 vuoteen 2008, jolloin Suez ja Gas de France yhdistyivät GDF Sueziksi. Mestrallet jatkoi molemmissa asemissa myös uuden yhtiön johdossa.Suez Environnement Mestrallet toimii myös Pariisin finanssimarkkinoita promotoivan Paris Europlacen puheenjohtajanaParis Europlace: board Viitattu 16.3.2012 ==Ura Suezilla== *1995–1997: Compagnie de Suez, toimitusjohtaja ja hallituksen puheenjohtaja. *1997–2001: Suez Lyonnaise des Eaux, johtokunnan puheenjohtaja. *2001–2008: SUEZ, toimitusjohtaja ja hallituksen puheenjohtaja. *2008–2011: GDF Suez, toimitusjohtaja ja hallituksen puheenjohtaja. ==Muita hallitusjäsenyyksiä== *Paris Europlace, puheenjohtaja *Aguas de Barcelona, varapuheenjohtaja *Electrabe, varapuheenjohtaja *AXA *Saint-Gobain *International Power *Institut Français des Administrateurs ==Lähteet== Luokka:Ranskalaiset liikemiehet Luokka:Vuonna 1949 syntyneet Luokka:Elävät henkilöt
MLR71 Racing Team

MLR71 Racing Team on italialainen pikkuformulatalli, joka kilpailee vuonna 2012 Auto GP-sarjassa. Tallin johtajana toimii Michele La Rosa, joka ajaa myös tallin kuljettajana. Tallin toisena kuljettajana ajaa Sergio Campana. Talli saavutti debyyttivuonnaan yhden voiton. ==Aiheesta muualla== *http://www.mlr71.com/ Luokka:Italialaiset autourheilutallit
Nemeton

Nemeton (yks.), Nemeta (mon.), oli kelttiläisen uskonnon pyhä paikka. ’’Nemeta’’ sijaitsivat luonnollisilla paikoilla, joissa puita käytettiin uskonnollisissa tarkoituksissa, uhripuina. Näin Nemeta voidaan kääntää pyhäksi lehdoksi tai uhrilehdoksiKoch 2006, s. 1350. Nimi viittaa myös rakennettuihin rituaalipaikkoihin, kuten pyhäkköihin ja temppeleihin, jotka alkoivat yleistyä roomalaisajoillaGreen 1996, s. 448.Dowden 2000, s. 134.. Todisteet muinaisista nemeton-uhrilehdoista ovat pääasiassa kuvauksia sekä heimojen ja paikkojen nimiä, joita esiintyy ympäri muinaista kelttiläistä maailmaa Iberian niemimaalta Anatoliaan ja Alppien ympäristöstä Gallian kautta Brittein saarille Skotlantia ja Irlantia myöten. ==Aikalaiskuvauksia== Plinius ja Lucanus kirjoittivat, että druidit eivät kokoontuneet temppeleissä tai muissa rakennuksissa vaan puiden muodostamissa lehdoissa. Lucanus kuvaa teoksessaan Pharsalia lehtoa, joka sijaitsi sekä Marseillen (Massalia) että Nîmesin lähellä: ==Esimerkkejä== * Arnemeton (Arnemetian lehto); Buxton, Derbyshire, Englanti * Drunemeton (Tammilehto); Galatia, Turkki * Medionemeton (Mebdin lehto); Antoninuksen valli, Skotlanti. Etymologia saattaa olla Medb-Medh- Medio, kuten etymologia Mebdlan-Medhlan-Mediolanum-Milan kantanimenä Connachtin jumalatarkuningatar Mebd. * Namet; Pariisi, Ranska (Venemiesten pilarin löytöpaikka) * Nemausus (Esuksen lehto); Nîmes, Ranska * Nemetobriga (Brigantian lehto); Ourense, Espanja * Nemetodurum (Lehdon portti); Nanterre, Ranska * Nemetostatio (Lehdon paikka); Ravenna, Italia * Novionemetum (Uusi lehto); Nonant, Ranska * Rigonemeti (Kuninkaan, siis mahdollisesti taistelukuninkaan eli Caturixin lehto); Nettleham, Lincolnshire, Englanti. * Vernemeton (Veteriksen lehto); Willoughby-on-the-Wolds, Nottinghamshire, Englanti * Lisäksi Nemeton-kantasanan johdannaisia sisältäviä paikannimiä löytyy laajalti, kuten Walesissa Nyfed, Ranskassa Névet (Gourney-sûr-Aronde, Ranska) ja Irlannissa Nemed. ==Lähteet== *Dowden, K. (2000) European Paganism: The Realities of Cult from Antiquity to the Middle Ages. Routledge. *Green, M. (1996) The Celtic World (osa 70). London: Routledge. *Jones, M. (1998-2012) http://www.maryjones.us/jce/nemeton.html *Kendrick, T. E. (1994) The Druids. London: Merchant Book Company Ltd *Koch, J. T. (2006) Celtic Culture: A Historical Encyclopedia. Santa Barbara: ABC-CLIO. *Lucanus, M. A. (n. 60 eaa.) Pharsalia III: 412 ===Viitteet=== Luokka:Pyhät luonnonkohteet Luokka:Kelttiläinen mytologia
Haykel Achouri

Haykel Achouri (s. 29. elokuuta 1984) on tunisialainen kreikkalais-roomalaisen tyylin painija, joka on nelinkertainen Afrikan-mestariAchouri, Haykel (TUN) foeldeak Viitattu 16.3.2012 ja voitti myös kultaa Arabian mestaruuskisoissa 2010. Hän voitti loppuottelussa algerialaisen Messaoud Zeghdanen. Achouri oli kilpailemassa myös 2008 kesäolympialaisissa, jossa hän sijoittui sijalle 20. Achouri on kilpaillut myös kahdesti painin maailmanmestaruuskisoissa, joista paras sijoitus on kuudestoista vuodelta 2011. ==Lähteet== Luokka:Tunisialaiset kreikkalais-roomalaisen tyylin painijat Luokka:Vuonna 1984 syntyneet Luokka:Elävät henkilöt
Hassine Ayari

Hassine Ayari (s. 4. heinäkuuta 1985) on tunisialainen kreikkalais-roomalaisen tyylin painija, joka on kolminkertainen Afrikan-mestariAyari, Hassine (TUN) foeldeak Viitattu 16.3.2012 ja saavutti myös hopeaa Arabian mestaruuskisoissa, sekä Arabian kisoissa 2010 ja 2011. Ayari saavutti myös kerran 120 kilon vapaapainin sarjassa afrikan-mestaruuspronssia. ==Lähteet== Luokka:Tunisialaiset kreikkalais-roomalaisen tyylin painijat Luokka:Vuonna 1985 syntyneet Luokka:Elävät henkilöt
Raketti (lehti)

Raketti oli vuosina 1962-1989 ilmestynyt Suomen Demokratian Pioneerien Liiton julkaisema vasemmistolainen lasten- ja nuortenlehti.Raketti Kansan Arkisto. Viitattu 16.3.2012. Lehti perustettiin vuonna 1946 Kiuru-nimisenä, jolla se ilmestyi vuoteen 1961 saakka. Kiuru (1947) PopuLAARI, 31.7.2007. Viitattu 16.3.2012. Raketin päätoimittajana on ollut muun muassa Asunnottomien yö -kansalaisliikkeen perustajiin kuuluva sosiaalineuvos Antti Honkonen. Lehti sisälsi useita muuten vähän tunnettuja sarjakuvia, jotka olivat peräisin ranskalaisesta vasemmistolehdestä Pif Gadget. Niihin lukeutuivat muun muassa Pif ja Herkules sekä Urho Tulitukka eli Rahan. ==Lähteet== Luokka:Kansandemokraattiset lehdet Luokka:Lastenlehdet
Paljakkajuuriperhonen

Paljakkajuuriperhonen (Hepialus fuscoargenteus) on tunturiseutujen harvinainen, alkeelliseen juuriperhosten heimoon kuuluva perhoslaji. Lajin siivissä on yksilöllinen hopeanvalkoinen kuviointi. Sitä tavataan arktisilta alueilta Norjasta Venäjän Sahalinille saakka. Lajin elinympäristöt vaihtelevat, mutta ne ovat vaivaiskoivuvaltaisia. == Koko ja ulkonäkö == Etusiipien pohjaväri on ruskea, naaraalla vaaleampi. Siivissä on yksilöittäin vaihteleva hopeanvalkoinen kuviointi, joka muodostaa epäsäännöllisiä juovia tai erillisiä laikkuja. Takasiivet ovat vaalean ruskeanharmaat. Siipiväli on koiraalla 37-42 mm ja naaraalla 39-50 mm.http://www2.nrm.se/en/svenska_fjarilar/g/gazoryctra_fuscoargenteus.htmlNationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3 s. 81-82http://www.nhm.uio.no/fakta/zoologi/insekter/norlep/hepialidae/fuscoargenteus.html == Levinneisyys ja lentoaika == Paljakkajuuriperhosella on arktinen levinneisyys ja sitä tavataan Norjan ja Ruotsin pohjoisimmista osista Venäjän pohjoisosien kautta Sahalinille. Suomessa sitä on tavattu ainoastaan Enontekiön pohjoisosissa, Kilpisjärven takatuntureilla, mutta levinneisyys saattaa olla laajempikin. Lajia on parveiluhavaintojen lisäksi tavattu lähinnä yksitellen. Perhoset lentävät lyhyen aikaa heinäkuun lopulta elokuun puoliväliin.http://www.insects.fi/Lepidoptera/Hepialidae/Hepialus/fuscoargenteus/Hepialus%20fuscoargenteus.htm == Elinympäristö ja elintavat == Paljakkajuuriperhosen elinympäristöt vaihtelevat kuivista kosteisiin, mutta niillä kasvaa aina runsaasti vaivaiskoivua. Ruotsissa runsaimmat esiintyvät ovat luoteenpuoleisilla rinteillä, joita ilta-aurinko lämmittää. Perhosten lento alkaa iltapäivällä ja vilkastuu iltaa kohti. Vilkkaimmillaan se on auringonlaskun aikoihin noin puolen tunnin ajan. Lentoaktiivisuus kuitenkin vaihtelee eri iltoina. Koiraat lentävät vajaan metrin korkeudessa mutkittelevaa lentoa vastatuuleen. Naaras oleskelee kasvillisuudessa ja levittää feromonia ilmaan siipiään värisyttäen. Parittelu kestää ainakin viisi tuntia, ja naaras tuottaa noin 300 munaa. Naaras pudottelee munia maahan yleensä varvikossa istuen, joskus lennosta. Toukat elävät käytävissä 10-20 cm:n syvyydessä maan alla, ja toukkakehitys kestää kahdesta kolmeen vuotta. Ennen koteloitumista toukka tekee käytävän maan pinnalle ja koteloituu sen perälle. Kuoriutuva kotelo ryömii käytävää pitkin osittain maan pinnan yläpuolelle.http://www.artfakta.se/Artfaktablad/Gazoryctra_Fuscoargentea_213792.pdf Suomen lajiston uhanalaisarvioinnissa 2010 laji on luokiteltu silmälläpidettäväksi (NT).Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Ravintokasvi == Toukka on syönyt kasvatuksessa vaivaiskoivun (Betula nana) juuria, mutta lienee luonnossa useiden kasvilajien juuria syövä polyfagi. == Lähteet == == Aiheesta muualla == * Moths and Butterflies of Europe and North Africa * Bestimmungshilfe des Lepiforums Luokka:Juuriperhosmaiset
Rudolf Friml

Rudolf Friml (7. joulukuuta 1879 Praha – 12. marraskuuta 1972 Hollywood) oli tšekkiläissyntyinen säveltäjä, joka otettiin Songwriters Hall of Fameen vuonna 1971. Hän oli ASCAP:n alkuperäisjäsen.Songwriters Hall of Fame: Rudolf Friml Friml opiskeli Prahan konservatoriossa ja kierteli parikymppisenä kansainvälisesti pianistina Jan Kubelíkin seurassa. Hänen opettajiinsa kuului Antonín Dvořák. Viimeisen Yhdysvaltain-kiertueensa jälkeen (1906) Friml muutti pian New Yorkiin. Hän korvasi vuonna 1912 Victor Herbertin Broadway-musikaali The Fireflyn säveltäjänä. Hänen muita töitään ovat Rose-Marie ja The Vagabond King. Vuonna 1934 Friml siirtyi Hollywoodiin, jossa hän työskenteli musikaalielokuvissa. Friml teki sävellyksensä useimmiten yksin, mutta hän teki myös yhteistyötä monien merkittävien sanoittajien, kuten Otto Harbachin, P. G. Wodehousen, Rida Johnson Youngin, Oscar Hammerstein II:n, Brian Hookerin, Cliff Greyn ja Harold Atteridgen kanssa. == Kappaleita == * "Giannina Mia" * "Love Is Like a Firefly" * "When a Maid Comes Knocking at Your Door" * "Sympathy" * "Something Seems a Tingle-ing-eling" * "Love's Own Kiss" * "Katinka" * "Not Now but Later" * "'Tis the End, So Farewell" * "Allah's Holiday" * "Rackety Coo" * "L'amour, Toujours, l'Amour" * "On the Blue Lagoon" * "In Love With Love" * "Somewhere in My Heart" * "You're in Love" * "Cutie" * "The Door of Her Dreams" * "Rose-Marie" * "The Mounties" * "Indian Love Call" * "Pretty Things" * "Totem Tom-Tom" * "Song of the Vagabonds" * "Some Day" * "Tomorrow" * "Only a Rose" * "Huguette Waltz" * "Love Me Tonight" * "Nocturne" * "Wild Rose" * "One Golden Hour" * "Give Me One Hour" * "March of the Musketeers" * "Ma Belle" * "Your Eyes" * "Donkey Serenade" * "I Have the Love" == Lähteet == == Aiheesta muualla == * AllMusic: Rudolf Friml * Luokka:Yhdysvaltalaiset lauluntekijät Luokka:Vuonna 1879 syntyneet Luokka:Vuonna 1972 kuolleet Luokka:Songwriters Hall of Fame
Zied Ayt Okrame

Zied Ayt Okrame (s. 18. joulukuuta 1988) on tunisialainen kreikkalais- roomalaisen tyylin painija, joka on kaksinkertainen Afrikan-mestari.Ayt Okrame, Zied (TUN) foeldeak Viitattu 16.3.2012 Ayt Okrame saavutti ensimmäisen mitalinsa vuoden 2007 All African kisoissa. ==Lähteet== Luokka:Tunisialaiset kreikkalais-roomalaisen tyylin painijat Luokka:Vuonna 1988 syntyneet Luokka:Elävät henkilöt
Lou Handman

Lou Handman (10. syyskuuta 1894 New York – 9. joulukuuta 1956 Flushing) oli yhdysvaltalainen lauluntekijä. Hän työskenteli varhaisella urallaan vaudevillessa pääasiassa Australiassa ja New Yorkissa. Hän palveli ensimmäisessä maailmansodassa ja jatkoi sen jälkeen työtään pianistina ja vaudevillelaulajien säestäjänä.Songwriters Hall of Fame: Lou Handman Handman teki yhteistyötä useiden suurten Tin Pan Alley -sanoittajien kanssa. Hänen hitteihinsä lukeutuu "Are You Lonesome Tonight?", jonka hän teki yhteistyössä Roy Turkin kanssa. Hän teki Turkin kanssa myös muita lauluja. Muita sanoittajia, joiden kanssa Handman teki yhteistyötä, olivat Archie Gottler ja Harry Harris. Handman otettiin Songwriters Hall of Fameen vuonna 1975. == Lähteet == Luokka:Yhdysvaltalaiset lauluntekijät Luokka:Vuonna 1894 syntyneet Luokka:Vuonna 1956 kuolleet Luokka:Songwriters Hall of Fame